stanford-oval/wikipedia huggingface dataset:
Pietarsaaren arkkitehtuuri
1980-luvulta vuosituhannen vaihteeseen

1980-luvulla rakentaminen oli pääosin omakotitalojen rakentamista. Vuosikymmenen aikana ydinkeskustaan rakennettiin muutama suurempi Roger Wingerin suunnittelema liike- ja asuinkiinteistö, muun muassa Säästöpankki Depositalle valmistunut liiketalo ja Kaupunginhotellin uudisrakennus. Walter Thomén suunnitteli Metodistikirkon tontille viisikerroksisen asuin- ja liikerakennuksen.
Pietarsaaren kävelykatu vihittiin käyttöön 1. lokakuuta 1992 vuosia kestäneiden esitöiden ja keskustelujen jälkeen.
1990-luvun puolivälin jälkeinen nousukausi kiihdytti kaavoitusta ja rakennustoimintaa. Tuolloin valmistui teollisuus-, liike- ja asuntokomplekseja, sekä aiempien laitosten lisärakennuksia: UPM-Kymmenen uudisrakennukset, Rettig Lämpö, Alholmens Kraft, BTC eli veneteknologian kehittämiskeskus, K-Citymarket, Prisman ja HalpaHallin lisärakennukset, sekä Myllymäen asuntokompleksit.
2000-luku

2000-luvulla Pietarsaaressa on säilynyt kunkin historiallisen tyylikauden kaavojen piirteitä.
2000-luvun suurin rakennushanke Pietarsaaressa on ollut Campus Allegro, jonka avajaiset olivat maaliskuussa 2013. Rakennuksen bruttopinta-ala on 27 000 neliömetriä, ja vastaavana arkkitehtinä toimi Roger Wingren. Rakennushankkeen kokonaisbudjetti oli 45 miljoonaa. Kortteli on ainutlaatuinen Suomessa, sillä sen rakennukset ovat peräisin neljältä eri vuosisadalta.
Pietarsaaren keskustassa avattiin vuoden 2016 lopulla toriparkki, jonka koko on noin 7 000 neliömetriä kahdessa tasossa. Paikkoja toriparkissa on hieman yli 200 autolle. Toriparkin yhteyteen rakennettiin kauppakeskus Jakob Center.
Pedersören kirkko
Skatan puutaloja.
Strengbergin tupakkatehdas.
Pietarsaaren kävelykatu
Uusinta-jousikvartetti

Uusinta-jousikvartetti on perustettu vuonna 1999. Uusinta Ensemblen alkuvaiheissa Uusinta-jousikvartetti toimi useissa vaihtelevissa kokoonpanoissa, mutta vuonna 2004 se vakiintui, ja nykyään yhtyeessä soittavat viulistit Maria Puusaari ja Aleksi Kotila, alttoviulisti Max Savikangas sekä sellisti Pinja Nuñez.
Kuten emoyhtyeensä Uusinta Ensemble, myös Uusinta-jousikvartetti on keskittynyt nykytaidemusiikin esittämiseen. Se on kantaesittänyt ja levyttänyt useiden suomalaisten ja pohjoismaalaisten säveltäjien teoksia. Kvartetti on esiintynyt kotimaan lisäksi mm. Ruotsissa, Tanskassa, Saksassa ja Itävallassa.
Pukara (Mouhijärvi)

Pukara on kylä entisen Mouhijärven kunnan alueella nykyisessä Sastamalan kaupungissa Pirkanmaan maakunnassa. Samanniminen kylä on myös Ikaalisissa ja Honkajoella.
Historia

Kun elettiin myöhäiskeskiaikaa noin 1420–1450-lukua, sai silloisen Ylä-Sastamalan eli Karkun ja Hämeenkyrön raja-alueella virrannut Pukaranjoen alajuoksu pysyvän asutuksensa. Pukarajoen pohjoisrannalle rakennettiin Kyrön pitäjään yhteyksiä omannut Pukaran talo. Epäillyn yhteyden perusteena on se, että Pukara maksoi veronsa Kyröön. Suurin piirtein samaan aikaan joen etelärannalle nousi Karkun pitäjään eli Ylä-Sastamalaan hallinnollisesti kuulunut Kourin talo. Talojen perustamisen kimmoke tuli todennäköisesti joen varren rantaniityistä, jotka oli helppo ottaa viljelykäyttöön. Ne tarjosivat myös mahdollisuuden karjanpitoon. Verotuksen suuntautuminen kylään kahdelta eri suunnalta saattaa kertoa asutuksen tulosuunnista ja asutusintressien törmäämisestä nykyisen Pukaran kylän vaiheilla. Pitäjien välinen raja kulki kyläyhteisön keskeltä.
Vuonna 1540 Kyrön puoleisessa Pukarassa oli kaksi Pukara-nimistä taloa. Toisessa oli isäntänä Erkki ja toisessa Mikko. Myöhemmin nämä talot tunnettiin Riukulan ja Pussin taloina. Lähteiden perusteella myöhemmin  Riukulaksi kutsuttu Pukaran talo oli se alkuperäinen Pukara ja Pussin talo oli siitä lohkaistu uudempi talo. Karkun puoleisessa Pukarassa oli vuonna 1540 vain Heikki Kourin isännöimä Kourin talo, mutta vuodesta 1553 lähtien tunnetaan kaksi Kourin taloa. Vanhassa Kourin talossa oli isäntänä Esko Heikinpoika ja toisessa Grels eli Reko Kouri. Myöhemmin tämä talo tunnettiin myös Napan nimellä.
Mouhijärvestä tuli oma kirkkoherrakuntansa 8. lokakuuta 1639. Mouhijärven mukana Karkusta erkaantuneet Suodenniemi ja Lavia itsenäistyivät myöhemmin. Vuonna 1639 alkoi Pukarajoen etelärannallakin Mouhijärven aika. Aikaisemmin Hämeenkyrön pitäjään kuulunut osa Pukaran kylää yhdistettiin vuonna 1921 Mouhijärven pitäjään.
Vieressä vuoden 1910 mittauksiin perustuva senaatin kartta, jossa paikannimet on tosin merkitty kyrillisin aakkosin. Kartasta näkyy hyvin Pukarajoen ylittävän tien molemmin puolin ryhmittynyt vanha asutus. Joen ylittäneen sillan vieressä sijaitsi vanha mylly, joka löytyy ainakin 1800-luvun pitäjänkartasta.
Maantiedettä

Pukaran läpi virtaa Pukaranjoki, joka laskee Hahmajärveen. Pukaran naapurikyliä ovat entisen Mouhijärven kylät Hahmajärvi ja Tomula. Hämeenkyrön puolella lähimmät kylät ovat Parila ja Haukijärvi idässä ja Kintus pohjoisessa. Mouhijärven kunnan entiseen kuntakeskukseen Uotsolaan on matkaa noin kuusi kilometriä.
Kyläkoulu

Pukaran vanha kyläkoulu, joka oli viime vuosinaan kylätalona, tuhoutui tulipalossa 5. marraskuuta 2013. Syyksi on epäilty sitä, että talon vieressä kaatui myrskyssä puu sähkölinjalle.
Aiheesta muualla

Pukara. Vireää kylätoimintaa Sastamalassa. Tervetuloa! Pukaran kyläyhdistys ry. Viitattu 13.1.2012.
Pukaran kylä 1910-luvulla
Punapietaryrtti

| Punapietaryrtti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Asteroideae
Suku::  Pietaryrtit Tanacetum
Laji::  coccineum
Kaksiosainen nimi
 Tanacetum coccineum  (Willd.) Grierson 
Katso myös
   Punapietaryrtti Wikispeciesissä   Punapietaryrtti Commonsissa 
Infobox OKNimi-testi OK: 
Punapietaryrtti eli punapäivänkakkara (Tanacetum coccineum, syn. Chrysanthemum coccineum) on pietaryrttien sukuun kuuluva ruusunpunakeltainen kasvi.
Ulkonäkö ja koko

Punapietaryrtti on normaalisti korkeudeltaan 50–70 cm, joskus jopa yli 80 cm. Kasvin lehdet ovat kaksinkertaisesti parihalkoiset. Lehdet ovat kiinnittyneet haarautumattomiin versoihin ja kasvi muodostaa mättäitä. Mättäiden keskeltä kasvavat kukkavanat. Jokaisen vanan latvassa on mykerö, jossa laitakukat ovat ruusunpunaiset ja keskusta keltainen. Punapietaryrtti kukkii kesä-heinäkuussa.
Levinneisyys

Punapietaryrtti kasvaa alkuperäislajina Armeniassa, Kaukasuksella ja Iranin pohjoisosissa.
Käyttö

Punapietaryrtti on koristekasvi, jota viljellään näyttävien kukkiensa takia muun muassa Suomessa. Etelämpänä kasvia viljellään hyönteismyrkyksi, jota saadaan kuivatetuista ja jauhetuista mykeröistä. Jauheen myrkkynä vaikuttava aine on pyretriini.
Punapietaryrtin kukinto.
Uusipaavalniemi

Uusipaavalniemi on seuraavien tunnettujen suomalaisten henkilöiden sukunimi:
Jussi Uusipaavalniemi (s. 1965), curling-pelaaja, Markku Uusipaavalniemen veli
Markku Uusipaavalniemi (s. 1966), curlingin olympiamitalisti, uimahyppääjä ja kansanedustaja (Keskusta, Perussuomalaiset), (Vuoden Markku 2002), Jussi Uusipaavalniemen veli
| --- | --- |
: Tällä täsmennyssivulla luetellaan henkilöitä, joilla on sama sukunimi.
QuickBASIC

| QuickBASIC |
| --- | --- |
 QuickBASIC 7.1
Kehittäjä:  Microsoft
Kehityshistoria
Vakaa versio:  7.1 (Microsoft BASIC Professional Development System, PDS) / 1991
Tiedot
Alusta:  MS-DOS, Windows 95, Windows 98, Windows ME, PC-DOS, OS/2, System Software 6, System 7
Lisenssi:  MS-EULA
QuickBASIC on ohjelmointiympäristö ja kääntäjä, jonka Microsoft julkaisi BASIC-ohjelmointikieltä varten. Ohjelmaa ei tule sekoittaa MS-DOS 5:n ja 6:n mukana jaettuun kylkiäiseen QBasic-tulkkiin, joka oli vaillinainen versio QuickBASIC-kääntäjästä.
QuickBASIC sisälsi ohjelmankehitysympäristön (IDE) editoreineen ja kääntäjän. Sitä käytettiin lähinnä MS-DOS-aikoina, mutta myös Mac OSille (System Software 6 ja System 7) julkaistiin versio vuonna 1988. QuickBASIC laajensi MS-DOSin mukana tullutta GW-BASICia käyttäjän määrittelemillä tyypeillä, uusilla hallintarakenteilla ja paremmalla grafiikka- ja levytuella. Rivinumeroiden käyttö ei enää ollut pakollista.
Microsoft julkaisi QuickBASICin ensimmäisen version elokuussa 1985. Tuote sisälsi yhden 5.25″ levykkeen. Versiosta 2.0 lähtien siinä oli myös oma kehitysympäristö ja editori. Viimeinen erikseen myytävä QuickBASICin versio oli 4.5 vuodelta 1988. QuickBASICin kehitys jatkui kuitenkin osana Microsoft BASIC Professional Development Systemin (PDS, joskus myös QB 7.1) kehitystä aina vuoteen 1990.
Uudistukset vanhoihin BASIC-kieliin > Grafiikka

QuickBASIC sisältää useita piirtokomentoja ja mahdollisuuden käsitellä eri näyttötiloja. Niitä on yhteensä 13, ja ne on jaoteltu eri näyttötyyppien ja näytönohjainten mukaan. Lyhyt katsaus eri näyttötiloista:
| Näyttötila | Tekstitila | Grafiikkatila | Värit | Näyttömuistisivut | Vaatimukset |
| --- | --- | --- | --- | --- | --- |
| 0 | useita | - | 16 | 1-8 | CGA |
| 1 | 40x25 | 320x200 | 4 | 1 | CGA |
| 2 | 80x25 | 640x200 | 2 | 1 | EGA |
| 3 | 80x25 | 720x348 |  ? | 1-2 | Hercules |
| 4 | 80x25 | 640x400 | 2 |  | Olivetti/AT&T |
5:  ?
6:  ?
| 7 | 40x25 | 320x200 | 16 | 2-8 | EGA |
| 8 | 80x25 | 640x200 | 16 | 1-4 | EGA |
| 9 | useita | 640x350 | 16 | 1-2 | EGA |
| 10 | useita | 640x350 | 4 | 1-2 | EGA |
| 11 | useita | 640x480 | 16 | 1 | VGA/MCGA |
| 12 | useita | 640x480 | 16 | 1 | VGA |
| 13 | 40x25 | 320x200 | 256 | 1 | VGA |
Näyttötilat vaihdetaan SCREEN-komennolla. Esimerkkiohjelma, joka piirtää näytölle viivoja:
SCREEN 13 'näyttötila 13
CLS       'tyhjennetään näyttö
DO        'aloitetaan toistorakenne
  LINE (INT(RND * 320), INT(RND * 200))-(INT(RND * 320), INT(RND * 200)), INT(RND * 15) + 1 'piirretään satunnainen viiva
LOOP UNTIL INKEY$ <> CHR$(27) 'toistetaan, kunnes painetaan ESC
Uudistukset vanhoihin BASIC-kieliin > Tyypit

QuickBASIC:illa on mahdollista määrittää tyyppejä. Esimerkiksi peliohjelmoinnissa kannattaa tehdä muuttuja ukko ja sille tyyppi ukkoType, jossa on muuttujat X ja Y, jotka kertovat ukon sijainnin. Esimerkki:
TYPE ukkoType
 X AS INTEGER
 Y AS INTEGER
END TYPE
DIM ukko AS ukkoType
ukko.X = 32
ukko.Y = 178

PRINT "Ukko on koordinaateissa"; ukko.X; ","; ukko.Y
Uudistukset vanhoihin BASIC-kieliin > Kirjastot

QuickBASIC osaa luoda ja käsitellä kirjastoja, jotka voivat sisältää funktioita ja aliohjelmia. Kirjastot ladataan käytettäviksi, kun QuickBASIC käynnistetään. Kirjastotiedostojen pääte on .LIB. QuickBASIC:in mukana tulee myös joitakin kirjastoja.
Uudistukset vanhoihin BASIC-kieliin > Kääntäjä

QuickBASIC sisältää kääntäjän, joka kääntää ohjelmat EXE-tiedostoiksi. Tällöin ohjelmia voidaan myöhemmin ajaa ilman QuickBASIC:ia. QuickBASIC 4.5:llä tehtyjen ohjelmien ajamiseen tarvitaan tosin BRUN45.EXE -niminen ohjelma, mutta PDS:llä tehdyissä ei tarvita sitäkään.
Aiheesta muualla

Ohjelmointiputka: Aloittelijan QBasic-opas
Rabastens

| Rabastens |
| --- | --- |

 vaakuna
 Rabastens
 Koordinaatit: 43°49′23″N, 1°43′33″E 
Valtio:  Ranska
Alue:  Occitanie
Departementti:  Tarn
Arrondissementti:  Albi
Pinta-ala:  
 – Kokonaispinta-ala:  66,3 km²
Väkiluku (2014):  5 394 
 – Väestötiheys:  81 as./km²
Kunnan numero:  81220
 
 Kunnan kotisivut 
Infobox OKVirheellinen NIMI-arvo: 
Rabastens on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella.
Nähtävyydet

Kunnan nähtävyyksiä on 1600-luvun kartanossa oleva paikallishistorian, -arkeologian ja -taiteen museo Musée du pays Rabastinois. Toinen huomattava nähtävyys on kirkko Notre-Dame-du-Bourg. Se kuuluu Unescon maailmanperintöluetteloon osana Santiago de Compostelan pyhiinvaellusreittiä Ranskassa.
Aiheesta muualla

Kuvia tai muita tiedostoja aiheesta Rabastens Wikimedia Commonsissa
Notre-Dame-du-Bourg
Ukkosmerkki

Ukkosmerkki on symboli, jonka slaavit uskoivat suojaavan taloa ukkoselta. Se on ilmeisesti ollut myös ylijumala Perunin merkki, ja siitä on ollut käytössä useanlaisia versioita. Ne kaikki kuitenkin muistuttavat pyörää ja ovat ilmeisesti sukua aurinkopyörälle. Merkissä on yleensä 6 vannetta.
Ukkosmerkki tehtiin usein talon kattopalkkiin, julkisivuun tai aitaan näkyvälle paikalle. Se on peräisin jo esikristilliseltä ajalta, mutta kristinuskon saapuminen Itä-Eurooppaan ei lopettanut sen käyttöä. Merkkejä onkin yhä olemassa joissakin vanhoissa rakennuksissa Venäjällä.
Ukkosmerkkejä

Pohjoisvenäläinen ukkosmerkki
Punaisen huoneen uni

| Punaisen huoneen uni> Honglou meng |
| --- | --- |

Alkuperäisteos
Kirjailija:  Cao Xueqin
Julkaistu:  1791 tai 1792
Suomennos
Suomentaja:  Jorma Partanen Franz Kuhnin saksankielisen käännöksen perusteella
Kustantaja:  Gummerus
Julkaistu:  1957
Sivumäärä:  672
Löydä lisää kirjojaKirjallisuuden teemasivulta
Punaisen huoneen uni (Honglou meng, yksink.: 红楼梦; perint.: 紅樓夢; pinyin: Hónglóumèng) on tunnetuimpia kiinalaisia romaaneja. Sen kirjoittaja Cao Xueqin sai elinaikanaan valmiiksi kirjan 120 luvusta noin 80, loput kirjoitti Gao E mahdollisesti alkuperäisen kirjoittajan käsikirjoituksen pohjalta. Cao Xueqin kuoli vuoden 1763 paikkeilla, Gao En toimittamana kirja ilmestyi 1791 tai 1792. Teos tunnetaan myös nimellä ”Tarina kivestä” (石頭記, Shítóu jì).
Tarina

Teoksessa kuvataan Jian-suvun jäsenten kautta kiinalaisen yläluokan elämää 1700-luvun Pekingissä, mutta sitä voidaan lukea myös buddhalaisena tai taolaisena allegoriana elämän tyhjyydestä ja merkityksettömyydestä. Päähenkilöitä on useita, lähes 30. Heistä tärkeimmät ovat perheen mahtava isoäiti, matriarkka Jia, komea ja lahjakas, mutta yleisiä normeja halveksiva pojanpoika Jia Baoyu (賈宝玉) sekä kaksi hänen naispuolista serkkuaan Lin Daiyu (林黛玉) ja Xue Baochai (薛宝钗). He vajoavat keisarin epäsuosioon ja köyhyyteen. Sivuhenkilöitä kirjassa on yli 400.
Asema kirjallisuudessa

Teosta pidetään Qing-kauden kirjallisuuden ehkä suurimpana mestariteoksena. Se syrjäytti Jinpingmein aseman yhtenä Ming-dynastian ”neljästä loistavasta romaanista” ja on nyt Xiyoujin, Shui hu zhuanin ja Sanguo yanyin ohella yksi ”neljästä huomattavasta romaanista”. Sen pohjalta on syntynyt kokonainen tutkimusala, josta käytetään englanniksi nimitystä ”redology”, joka voitaisiin kenties suomentaa ”punalogiaksi”.
Käännökset

Teos käännettiin ensin saksaksi ja englanniksi. Englanninkielisessä laitoksessa on yli 2 500 sivua. Suomenkielinen käännös ilmestyi 1957 Jorma Partasen kääntämänä ja Gummeruksen kustantamana. Yli 600-sivuinen suomennos pohjautuu saksankieliseen Franz Kuhnin lyhennelmään, jossa Kuhn ei ole ryhtynyt parafroimaan tekstiä, vaan on suorittanut lyhentelyn jättämällä pois eräitä sivurooleja ja episodeja sekä supistamalla kehyskertomusta. Hän on myös jakanut kirjan uudelleen lukuihin, joita hänen käännöksessään on 50. Kuhnin teos sisältää noin 80% koko romaanista. Suomenkielisen laitoksen johdannon on kirjoittanut kääntäjä ja runoilija Pertti Nieminen.
Aiheesta muualla

Kuvia tai muita tiedostoja aiheesta Punaisen huoneen uni Wikimedia Commonsissa
Xu Baozhuanin maalaama kohtaus tarinasta.
Ukkosrintama

30 asteen korkeudessa oleva ukkospilvirintama. Huomaa pilven kuituinen yläosa, ja tummemmaksi muuttuva alaosa. Ukkonen on jo melko lähellä, vaikka sen jyrinä ei välttämättä vielä kuulu.
Ukkosrintama on kansanomainen nimitys vierekkäisistä ukkospilvistä koostuvalle kuuropilvinauhalle tai muulle nauhamaiselle voimakkaalle sadealueelle, johon liittyy ukkosta.   Ukkosrintamaksi voidaan kutsua sekä rintamaukkosten että ilmamassaukkosten muodostamaa jonoa.  Jälkimmäisissä ei ole, toisin kuin varsinaisissa säärintamissa eri puolilla eri ilmamassoja.
Aiheesta muualla

Kevään ensimmäinen ukkosrintama tulossa YLE 16.5.2012
Ukkosrintama lähestyy Suomea – Fortum varautuu sähköhäiriöihin[vanhentunut linkki] Ilta-Sanomat 16.5.2012
Valeavioliitto

Valeavioliitto (tai kulissiavioliitto, lumeavioliitto, näennäisavioliitto, paperiavioliitto) tarkoittaa kahden ihmisen välistä avioliittoa, jonka perustana ei ole ihmissuhde, vaan muu syy.
Syitä valeavioliittoon ovat muun muassa homoseksuaalisuuden tai lehtolasten salaaminen tai muut henkilökohtaiset asiat, jotka halutaan salata muilta ihmisiltä. Myös pysyvän oleskeluluvan hankkiminen kohdemaasta kotoisin olevalle valepuolisolle suoritettavaa maksua vastaan voi olla motiivina valeavioliitolle.
Vaikka valeavioliittoa voidaan sanoa huijaukseksi, sen saa solmia laillisesti, koska laissa ei velvoiteta ilmoittamaan suhteen motiiveista tai puolisoiden tosiasiallisesta suhteesta.  Tässä suhteessa eri maiden oikeuskäytännöt vaihtelevat. Viranomaiset voivat esimerkiksi kieltää virallisen vihkimisen puolisoilta, joiden he katsovat pyrkivän valeavioliittoon.
Rabah Yousif

| Mitalit | Mitalit | Mitalit |  |
| --- | --- | --- | --- |
|  Rabah Yousif vuonna 2010  |  Rabah Yousif vuonna 2010  |  Rabah Yousif vuonna 2010  |  |
Miesten yleisurheilu
Maa:  Yhdistynyt kuningaskunta
| MM-kilpailut  | MM-kilpailut  | MM-kilpailut  |  |
|  Pronssia | Peking 2015 | 4 × 400 m |  |
|  Pronssia | Lontoo 2017 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 4 × 400 m |  |
|  Hopeaa | Berliini 2018 | 4 × 400 m |  |
|  Pronssia | Amsterdam 2016 | 4 × 400 m |  |
Maa:  Sudan
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 | 400 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Addis Abeba 2008 | 4 × 400 m |  |
|  Hopeaa | Nairobi 2010 | 400 m |  |
Rabah Yousif (arab. رباح يوسف‎, s. 11. joulukuuta 1986 Omdurman, Sudan) on sudanilaissyntyinen brittiläinen pikajuoksija, joka kilpailee 400 metrin juoksussa. 183 senttimetriä pitkä ja 73 kilogrammaa painava Yousif edustaa Newham & Essex Beaglesia.
Yousif kilpaili Sudanin väreissä vuoden 2012 kesäolympialaisissa Lontoossa, jossa hän jäi välieriin. Hän oli mukana myös vuosien 2009 ja 2011 MM-kilpailuissa, jääden molemmilla kerroilla välieriin. Yousif voitti 400 metrin kultaa vuoden 2011 Afrikan kisoista ja hopeaa vuoden 2010 Afrikan-mestaruuskilpailuista. 4 × 400 metrillä hän sai hopeaa Afrikan-mestaruuskilpailuista 2008.
Yousif sai toukokuussa 2013 Ison-Britannian kansalaisuuden, ja voitti maan lipun alla pitkän viestin EM-kultaa seuraavana vuonna Zürichissä. Vuoden 2015 MM-kilpailuissa Pekingissä Yousif juoksi ennätyksensä välierissä ja selviytyi finaaliin, jonka kuudenneksi hän sijoittui. Samoista kisoista hän saavutti pronssia pitkästä viestistä. Hän sai viestipronssia myös Amsterdamin EM-kilpailuista 2016. Hän juoksi 2017 Lontoon MM-kilpailuissa kolmannen osuuden Britannian pronssijoukkueessa 4 × 400 metrin viestissä. Hän sai Berliinin EM-kilpailuissa 2018 hopeaa 4 × 400 metrin viestissä. Dohan MM-kilpailuissa 2019 hän karsiutui 400 metrin välierissä.
Yousif pitää hallussaan Sudanin ennätystä 300 ja 400 metrillä. Hänellä on myös yksi Timanttiliigan osakilpailuvoitto.
Ennätykset > Ulkoradoilla

| Laji | Tulos | Paikka | Päivä |
| --- | --- | --- | --- |
| 400 metrin juoksu | 44,54 | Peking | 24. elokuuta 2015 |
Ennätykset > Sisäradoilla

| Laji | Tulos | Paikka | Päivä |
| --- | --- | --- | --- |
| 400 metrin juoksu | 46,24 NR* | Birmingham | 19. helmikuuta 2011 |
(* = Sudanin ennätys)
Ujué

| Ujué |
| --- | --- |

 vaakuna
 Ujué
 Koordinaatit: 42°30′0″N, 1°30′0″W 
Valtio:  Espanja
Itsehallintoalue:  Navarra
Maakunta:  Navarra
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  112,57 km²
Väkiluku (2015):  187
Infobox OKVirheellinen NIMI-arvo: 
Ujué (baskiksi Uxue) on kunta Navarran maakunnassa Espanjassa. Kunnan asukasluku on noin 190.
Aiheesta muualla

Kuvia tai muita tiedostoja aiheesta Ujué Wikimedia Commonsissa
Uwe Potteck

| Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Mitalit> Maa:   Saksa.Miesten ammunta.MM-kilpailut  | Maa:   Saksa> Miesten ammunta. |
| --- | --- | --- | --- |
|  Kultaa | Sarajevo 1991 | 10 m ilmapistooli |  |
|  Hopeaa | Sarajevo 1991 | 10 m ilmapistooli, joukkue |  |
Maa:   Itä-Saksa
|  Olympialaiset  |  Olympialaiset  |  Olympialaiset  |  |
|  Kultaa | Montreal 1976 | 50 m pistooli |  |
| MM-kilpailut  | MM-kilpailut  | MM-kilpailut  |  |
|  Hopeaa | Suhl 1986 | 10 m ilmapistooli |  |
|  Hopeaa | Budapest 1987 | 10 m ilmapistooli, joukkue |  |
|  Hopeaa | Sarajevo 1989 | 10 m ilmapistooli |  |
|  Pronssia | Suhl 1986 | 10 m ilmapistooli, joukkue |  |
|  Pronssia | Suhl 1986 | 50 m pistooli, joukkue |  |
|  Pronssia | Moskova 1990 | 10 m ilmapistooli, joukkue |  |
Uwe Potteck (s. 1. toukokuuta 1955) on saksalainen pistooliampuja, maailmanmestari ja olympiavoittaja.
Uwe Potteck voitti Montrealissa 1976 olympiakultaa 50 m pistoolilla. Hän voitti myös 10 m ilmapistoolilla maailmanestaruuden Sarajevossa 1991. Lisäksi Potteckillä on useita himmeämpiä MM-mitaleita.
Valehtelijan muistelmat

| Valehtelijan muistelmat |
| --- | --- |
Kirjailija:  Paavo Rintala
Kustantaja:  Otava
Julkaistu:  1982
Sivumäärä:  490
ISBN:  951-1-06953-5

Edeltävä:  Nahkapeitturien linjalla
Löydä lisää kirjojaKirjallisuuden teemasivulta
Valehtelijan muistelmat on kirjailija Paavo Rintalan kirjoittama romaani. Sen on julkaissut Otava vuonna 1982. Se on itsenäinen jatko romaaniin Nahkapeitturien linjalla.
Romaani on tarina kuvitteellisesta suurlähettiläs Ossi Loimusta, joka on ajan ulkopoliittisen linjan keskeisiä toteuttajia. Risto Hannula kirjoittaa Arvostelevassa kirjaluettelossa vuonna 1982, että kirja on äärimmäisen kiinnostava ja harvinaisen ajankohtainen. Loimu esiintyy myös seuraavana vuonna ilmestyneessä pienimuotoisessa proosateoksessa Maatyömies ja kuu.
Quote Unquote (kappale)

| ”Quote Unquote” Mr>  Bungle |
| --- | --- | --- |

Singlen tiedot
 Albumilta: Mr. Bungle
 Julkaistu: 13. elokuuta 1991
 Formaatti: CDS
 Tekijä(t): Trey Spruance, Trevor Dunn, Mike Patton
 Tuottaja(t): Mr. Bungle, John Zorn
 Tyylilaji: funk metal, avantgardemetalli
 Kesto: 06.56 4:31 (singleversio)
 Levy-yhtiö: Warner Bros.
Mr. Bunglen muut singlet
|   | ”Quote Unquote” 1991 | ”Platypus” 1995 |
Quote Unquote on avantgardistisen kalifornialaisen yhtyeen Mr. Bungle ensimmäisen itsenimityn albumin ensimmäinen raita. Kappale oli alkuperäiseltä nimeltään Travolta, mutta levy-yhtiö muutti nimen John Travoltan oikeudenkäyntiuhkausten takia. Kappaleen nykyinen nimi on myös John Travoltan elämäkerran nimi.
Kappale on ainoa yhtyeen kappale, josta on julkaistu virallinen musiikkivideo. Musiikkivideota ei koskaan esitetty MTV:llä sen raa'an sisällön vuoksi. Video on kuitenkin esitetty MTV:n Two Archive:ssa ja sitä on soitettu kanavan ohjelmassa 120 Metal Minutes.
Kappale alkaa 0:34, sen ollessa siihen asti äänetön. Kappale on albumin raskaimpia, ja sitä voisi luonnehtia melodiseksi metalliksi. Kappale loppuu 6:19, jonka jälkeen kappaleessa kuullaan sample, jossa yhtye on junamatkalla. Kyseinen sample jatkuu kappaleissa Egg ja Girls of Porn. Sampleissa on myös sekoitettu puhaltimia ja videopelien musiikkia.
Kappaleet

Quote Unquote (Edit) – 4.31
Quote Unquote (Album Version) – 6.56
Kokoonpano

Mike Patton – laulu
Danny Heifetz – rummut
Trey Spruance – kitara
Trevor Dunn – basso
Clinton "Bär" McKinnon – tenorisaksofoni
Aiheesta muualla

Discogs